**Ministru kabineta rīkojuma projekta „Par E.Važņa iecelšanu Ventspils ostas valdes locekļa amatā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts ir izstrādāts, pamatojoties uz Likuma par ostām 8.panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ventspils brīvostas likuma 6.panta pirmā daļa nosaka, ka Brīvostas pārvaldes augstākā lēmējinstitūcija ir Brīvostas valde. Tās locekļus amatā ieceļ un no amata atbrīvo Likuma par ostām 8.pantā noteiktajā kārtībā.Saskaņā ar Likuma par ostām 8.panta trešo daļu Ventspils ostas valdē ir astoņi valdes locekļi: četri Ventspils pašvaldības pārstāvji, kurus amatā ieceļ un no amata atbrīvo ar Ventspils pilsētas domes lēmumu, un četri — ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Vides aizsardzības un reģionālās attīstības ministrs ir nolēmis rosināt atbrīvot no Ventspils ostas valdes locekļa amata pašreizējo vides aizsardzības un reģionālās attīstības ministra virzīto pārstāvi O.Briedi un izvirzīt Ventspils ostas valdes locekļa amatam zvērinātu advokātu Ediju Vazni. Tādējādi ir izstrādāts Ministru kabineta rīkojuma projekts „Par E.Važņa iecelšanu Ventspils ostas valdes locekļa amatā”. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par personas iecelšanu Ventspils ostas valdes locekļa amatā. Līdz ar to šis lēmums skar konkrēto fizisko personu, kura tiks iecelta Ventspils ostas valdes locekļa amatā. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ministru kabineta rīkojuma projekts tiek virzīts vienlaikus ar šādiem Ministru kabineta rīkojuma projektiem:1. „Par O.Brieža atbrīvošanu no Ventspils ostas valdes locekļa amata”;2.„Grozījums Ministru kabineta 2003.gada 24.decembra rīkojumā Nr.808 "Par valsts pārstāvju iecelšanu Ventspils ostas valdes locekļu amatos"”;3. „Par atļauju Edijam Vaznim savienot amatus”. |
| 2. | Atbildīgā institūcija | Vides aizsardzības un reģionālās attīstības ministrija  |
| 3. | Cita informācija | Visi saistītie Ministru kabineta rīkojumu projekti izskatāmi vienā Ministru kabineta sēdē. |

Anotācijas III, V - VII sadaļa – projekts šīs jomas neskar*.*

Vides aizsardzības un reģionālās

attīstības ministrs K.Gerhards

Vīza:

Valsts sekretāra p.i.

administrācijas vadītāja E.Turka

20.11.2014 17:05

397

J.Rauga, 67026456

jolanta.rauga@varam.gov.lv